39. schôdza NR SR - 5.deň - B. popoludní
Dátum: 2025-09-16
Poslanec: Truban, Michal (PS)
Druh vystúpenia: Vystúpenie v rozprave

Dobrý podvečer. Ja sa budem snažiť venovať v tomto mojom príspevku naozaj iba tomu SLK-ačku, však na to má aj má byť tento vstup a potom tu obsahovú kritiku konsolidácie si nechám na prvé a na druhé čítanie. Ale trošku mi to príde také, nieže zbytočné, však treba diskutovať, ale možno aj nejaké ironické alebo smiešne v tom, že sa tu bavíme o tom, že táto koalícia spravila z konsolidácie SLK. Pretože keby som sa spýtal, že zdvihnite ruky v tejto sále, všetci poslanci, ktorí si mysleli, že SLK ku konsolidácii nebude, že prebehne normálnym štandardným procesom, tak by presne ako teraz nikto aj ruky nezdvihol, pretože všetkým bolo totálne jasné, že SLK aj k tejto tretej konsolidácii je úplná samozrejmosť. Pretože to videli na tom, ako táto vláda funguje, že ona sa s nikým naozaj neradí a nebaví a všetko berie rýchlo a používa SLK naozaj stále. To, prečo to používa celkom dobre rozobral náš predseda ráno. Hovoril o viacerých dôvodov, že používajú SLK kvôli tomu, že to nevedia poriadne robiť, že sú neschopní. Používajú SLK preto, že sú arogantní, že si myslia že to nemusia diskutovať s nikým. Používajú SLK aj preto, že sa boja svojich voličov, aby nevideli reálne čo sa na nich chystá. Ja som hovoril, že používajú SLK aj preto, že reálne klamú. Ale najhorší problém je to, že používajú SLK a že sa vlastne k takýmto ťažkým, alebo veľmi naozaj že a ťažkým opravám a konsolidácia zákonom stavajú takto rýchlo je v tom, že túto našu krajinu vedú do naozaj že takej smrteľnej špirály. Jedna tá smrteľná špirála je aj ekonomická, ale potom aj trošku politická. Ja si pamätám, že my pred voľbami 2023, keď vyhrala táto koalícia, sme sa stretávali so zástupcami všetkých združení ktorých sa dalo. Stretli sme sa, neviem, s Eruze, so zástupcami automobilového priemyslu, so zástupcami živnostníkov, so zástupcami všetkých možných, so zástupcami mäsiarov, rôznych potravinárov, so zástupcami dopravy, kamionistov, rôznych všetkých združení sme sa stretali a pýtali sme sa na ich problém a snažili sme sa že pochopiť ako našu ekonomiku naštartovať a priam ľudí, ktorí zažívajú bežné problémy so zákonmi z praxe, že ako to tu opravíme. A každý si hovoril svoje a kopec vecí, ale jednej veci, alebo a také že dve, tri veci boli spoločné, všetci, všetci hovorili to isté. Najskôr to boli také, sa hovorí, že také softové, softové veci čo žiadali. A hovorili, že prosím vás, keby náhodou ste v tej vláde, hovorili, že to je 23, po vláde Igora Matoviča a po všetkých tých krízach, všetci nám hovorili, že jedinú vec čo chceme najdôležitejšie je, prosím vás, že rozprávajte sa s nami, že normálne diskutujte s nami. To teraz robíte, ale nezabudnite na nás keď tam budeme potom. Lebo všetci sa s nami bavia v kampani, ale keď zrazu prídu do vlády tak už na nás kašlú, že to je prvá vec. Druhá, prosím vás, keď sa už aj nebudete baviť, nerobte chaos, urobte niečo raz za rok. Nech sa nemení všetko vkuse každú chvíľočku, nech to aj dopredu vieme, nech a vieme na to nachystať. To boli také dve hlavné požiadavky čo každé jednu združenie malo, normálne každý jeden toto povedal. A tá tretia, teraz taká technickejšia, že ekonomickejšia bola, že keď sme sa ich pýtali. Každý má svojich x opatrení, ale tú tretiu čo bola všade bola, že potrebujeme znížiť daňovo-odvodové zaťaženie práce. Čiže znížiť odvody. Na to aby sa tu lepšie, ľahšie zamestnávali ľudia, pretože máme problémy so zamestnávaním kvalitných ľudí, kvalitnej pracovnej sily aj zo zahraničia, aj zo Slovenska na to, aby sme mali potom viac peňazí vo firmách, najlepšie investície a nárast. Toto bola požiadavka od združenie mäsiarov až po združenia automobilového priemyslu. A všetkých medzi tým toto isté hovorili. No a čo ste vy urobili aj vďaka SLK, alebo v tejto konsolidácii? Všetky tieto tri podmienky ste porušili. Nediskutovali ste s nikým, to nehovorím ja, to hovoria zástupcovia týchto združení do médií. Robíte chaos, nikto nič nevedel, zo dňa na deň sa aj tu predpokladám budú meniť veci tak ako sa menili pri prvej a druhej konsolidácii. A tú tretiu technickú vec, ktorú chceli od vás, tak ešte aj tú aj tam ste zvýšili vlastne odvody a zvýšili ste daňovo odvodové zaťaženie práce. Všetky tieto tri veci ste porušili a to bude mať siahodlhé dôsledky aj pre našu ekonomiku, ako som povedal, ale aj pre vás ako politikov, pretože podľa mňa ste to už aj videli vy vtedy v tých voľbách 23, po všetkých tých krízach keď tu vládol Igor Matovič, potom Heger a ako to bolo naozaj. Veľmi veľa ľudí to aj vnímalo ako chaotické obdobie. Vy sa často na to odvolávate a my aj často hovoríme, že vy robíte ešte horšie veci. Dnes vám ráno to povedal kolega Štefan Kišš, ktorý povedal, že za Igora Matoviča, v tých najväčších krízach pandémie a vojny na Ukrajine, energetickej krízy sa vyrobil dlh 14 miliárd. Ale vy ste za dva roky urobili dlh 15 miliárd a pritom nemáte takého, takéto krízy a mohli ste konsolidovať oveľa, oveľa ľahšie a jednoduchšie, podobne ako tu predo mnou povedal kolega Galek, keby bola efektívnejšia energopomoc, tak nemusela byť konsolidácia takáto. My sme vám napríklad rozprávali o našom príspevku na bývanie, ktoré sa dalo spraviť v rámci energopomoci. Nemuseli ste rozhádzať miliardy aj na prezidentskú kampaň Petra Pellegriniho, aby bol zvolený, a na všetky tieto veci. Ale hovorím, že o tom sa budeme baviť až potom v prvom čítaní. Ja chcem poukázať na to, že aj vďaka takémuto spôsobu vládnutia táto vláda, aj naša krajina spolu s ňou aj táto vláda, tieto strany dopadnú veľmi zle. Lebo už to je pomaly citeľné medzi ľuďmi a na uliciach. To je možno znova taký príklad, ktorý keďže som bol priamo účastný pred voľbami v tom 23, bol som na diskusii na živnostenskom zväze, bol tam aj zástupca HLAS-u, myslím že tam bol vtedy ešte terajší minister zdravotníctva a boli tam ešte rôzne iné strany, ale bol tam pán Andrej Danko. Bol tam, dá sa povedať, za najväčšiu hviezdu, pretože tak tam sľuboval tým živnostníkom, že ako všetko bude v poriadku, ako im zabezpečí to, aby mali nízke dane, nízke odvody. Nasľuboval im tam taká veci. Ešte ja keď som rozprával napríklad o našom návrhu na mikropodnikanie, že kde do 10 tis. eur nemusí potom človek platiť odvody keď si chce vyskúšať podnikanie a ešte nemá ho celé rozbehnuté, tak to hovoril, že to je super nápad ešte aj takúto vec pomôžeme presadiť. To som zvedavý keď to bude v parlamente ako bude za to hlasovať. A tento človek, to ja ho vyberám iba preto, aby to bol ako keby príklad toho, ako táto vláda funguje, lebo takýchto politikov v tejto vláde je oveľa viac. Ale tento človek, najväčšia hviezda naša predvolebnej diskusie živnostenského zväzu ich zradí tak, že zabije takmer všetkých živnostníkov na Slovensku vysokými odvodmi a celou konsolidáciou ktorá na to vplýva. A toto robíte v každom, v každom odvetví a naozaj uvidíte, že sa tým otvára veľká ekonomická smrteľná špirála našej ekonomiky kde bude menej rásť naša ekonomika, tým pádom bude menej daní, tým pádom bude menej z čoho platiť aj veci ktoré štát reálne potrebuje platiť. A teraz na záver by som len možno sa aj priamo spýtal ministra financií, ešte je tu, že a oceňujem to, že ako on vystupuje v tejto rozprave. Tak by som bol rád, keby iba možno k tomuto sa potom vyjadril na chvíľočku, lebo fakt ... =====